S11 ฟอร์มดี! Q2/59 กำไรโต 28% หลังรายได้ค่าเช่าซื้อเพิ่มขึ้น
S11 ฟอร์มดี! Q2/59 กำไรโต 28% มาที่ 108.01 ลบ. จากปีก่อนกำไร 84.15 ลบ. หลังรายได้ค่าเช่าซื้อเพิ่มขึ้น ขณะที่ช่วง 6 เดือนแรกมีกำไร 206.93 ลบ. เพิ่มขึ้น 31% จากปีก่อนกำไร 158.27 ลบ. เตรียมแจกปันผล 0.11 บ./หุ้น XD 23 ส.ค.59 กำหนดจ่าย 9 ก.ย.นี้
11 ส.ค. 2559

บริษัท เอส 11 กรุ๊ป จำกัด (มหาชน) หรือ S11 รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย)มีกำไรสุทธิ 108.01 ล้านบาท หรือมีกำไรสุทธิ 0.18 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 84.15 ล้านบาท หรือมีกำไรสุทธิ 0.14 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากรายได้รวมของบริษัทเพิ่มขึ้น สาเหตุมาจากรายได้ค่าเช่าซื้อ
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 206.93 ล้านบาท หรือ 0.34 บาทต่อหุ้น เพิ่มขึ้น 31% จากช่วงเดียวกันของปีก่อนที่มีกำไรสุทธิ158.27 ล้านบาท หรือ 0.27 บาทต่อหุ้น
พร้อมกันนี้บริษัทยังประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด (บาทต่อหุ้น) 0.11 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2559 ทั้งนี้ กำหนดจ่ายเงินปันผลในวันที่ 9 ก.ย. 2559